**Miljøpolicy Norges Råfisklag**

«Ved organisert førstehåndsomsetning av viltlevende marine ressurser skal Norges Råfisklag gjennom sine tjenester sikre fiskernes inntekter og bidra til en bærekraftig og lønnsom verdiskaping i norsk fiskerinæring.»

Lagets forståelse og handlinger knyttet til alle sider ved miljømessig, sosial og økonomisk bærekraft, har vokst frem i takt med forståelsen i fiskerinæringa og resten av samfunnet. Vi ønsker å ytterligere styrke vår kunnskap og bevissthet rundt de valgene vi tar i et bærekraftperspektiv.

Vi vil tydeliggjøre betydningen av arbeidet med økt bærekraft for våre ansatte og øvrige interessenter, for å sikre best mulige holdninger i dette arbeidet. Vår ambisjon er å identifisere og systematisere forbedringstiltak innenfor klima, miljø og sikkerhet. Våre fokusområder fremover vil være:

* Ledelsen er ansvarlig og miljøbevisst
* Miljøarbeidet er systematisk og med en tydelig struktur
* Kompetanseutvikling innenfor området bærekraft er viktig for å overholde lovkrav følge opp miljøkrav fra kunder og leverandører.
* Gjennom informasjon, holdningsskapende arbeid og inkludering bidra til å styrke miljøbevisstheten blant de ansatte
* Lovgivning utgjør minimumskrav i vårt miljøarbeid